
PREDMET:
Javni poziv za iskaz interesa za uključivanje u projekt „Zajedno bez granica“, kodni broj projekta: SF.3.4.11.04.0042

Hrvatski Crveni križ Gradsko društvo Crvenog križa Beli Manastir provodi projekt pod nazivom „Zajedno bez granica“, sufinanciran sredstvima Europske unije iz Europskog socijalnog fonda plus, u ukupnoj vrijednosti 293.806,09 eura. Nositelj projekta Hrvatski Crveni križ Gradsko društvo Crvenog križa Beli Manastir te partner na projektu Grad Beli Manastir ovim putem pozivaju sve osobe starije od 65 godina s područja Belog Manastira, Branjinog Vrha, Šećerane i Šumarine da se prijave za sudjelovanje u projektu „Zajedno bez granica“ i projektnim aktivnostima koje će se provoditi: dnevni boravak, psihosocijalna podrška te usluga prijevoza. Cilj projekta je povećanje kvalitete života osoba starije životne dobi 65+, socijalna uključenost sudionika putem dostupnih usluga u zajednici te aktivno sudjelovanje u društvu uz prevenciju institucionalizacije. 
Projektne aktivnosti: 
Tijekom predviđenog vremenskog trajanja projekta od 36 mjeseci pružat će se usluge:
· Dnevni boravak (društvene igre, tematski dani, edukacijske radionice…) 
· Psihosocijalna podrška (individualno i grupno savjetovanje)
· Prijevoz (usluga prijevoza kod liječnika te usluga prijevoza u prostorije dnevnog boravka)
Kriterij prihvatljivosti: 
· Na javni poziv za iskaz interesa za uključivanje u projekt „Zajedno bez granica“ mogu se prijaviti sve osobe starije životne dobi od 65 i više godina koje imaju prebivalište na području Belog Manastira, Branjinog Vrha, Šećerane i Šumarine 
Dokumentacija potrebna za prijavu:
· Valjana osobna iskaznica
Način, mjesto i rok prijave:
· Osobni dolazak u prostorije Hrvatskog Crvenog križa Gradskog društva Crvenog križa Beli Manastir
· Adresa: Vladimira Nazora 28a, Beli Manastir
· Preuzimanje prijavnog obrasca na web stranici HCK GDCK Beli Manastir
· Prijave se zaprimaju tijekom cijelog trajanja projekta
· Dodatne informacije na broju telefona: 031/499-924
Vrijeme prijave: 
· Svakim radnim danom, u vremenu od 8 do 12 sati
Način odabira sudionika projekta:
· Redoslijed zaprimanja prijava sudionika (točan datum i vrijeme prijave)
Prikupljanje osobnih podataka:
Svi osobni podaci prikupljeni temeljem ovog Javnog poziva prikupljaju se i obrađuju u svrhu provedbe Javnog poziva za iskaz interesa, provedbe i kontrole projekta „Zajedno bez granica“ SF.3.4.11.04.0042, u skladu s propisima koji uređuju zaštitu osobnih i drugih podataka, posebice Uredbom EU 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka („Narodne novine“, 42/18).

